Diari Oficial de la Generalitat Valenciana


Sumari del DOGV 5597, del 12-09-2007 (2007/10195)

Informació pública de l'aprovació de les bases particulars del PAI Nucli 5.
---------------------------------------------------------------------------

### Dades del document

Número de DOGV
:   5597

Data del DOGV
:   12-09-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/10927


Data del document
:   03-07-2007

Organisme emissor
:   Ajuntament de Riba-roja de Túria

Tipus de document
:   Informació Pública

Descriptors 

:   * Riba-roja de Túria
    * pla d'urbanisme
    * administració local

Informació pública de l'aprovació de les bases particulars del PAI Nucli 5. [2007/10477]  
L'Ajuntament en Ple, en sessió celebrada el dia 27 de juliol de 2007, i amb l'excepció de l'art. 206 del ROFRJCL, va adoptar entre altres l'acord següent:  
Primer   
Aprovar la gestió indirecta del Programa d'Actuació Integrada per al Desenvolupament de la Unitat d'Execució Casc-5, sòl urbà del PGOU de Riba-roja de Túria.  
Segon   
Aprovar les bases particulars reguladores del Programa d'Actuació Integrada de la Unitat d'Execució Casc 5, sòl urbà del PGOU de Riba-roja de Túria, en els termes del text que s'unix com a annex.  
Tercer  
Ordenar la publicació del corresponent anunci del concurs per a l'aprovació i adjudicació del PAI UE Casc 5, sòl urbà de Riba-roja de Túria, que es remetrà en primer lloc al Diario Oficial de la Unión Europea i, a continuació al DOCV i s'exposarà al tauler d'edictes d'este ajuntament.  
La publicació de l'anunci de les bases particulars en el Diari Oficial de la Comunitat Valenciana produirà els efectes suspensius de l'atorgament de llicències a què es referix l'art. 101.2 de la Llei Urbanística Valenciana. La suspensió de llicències implicarà igualment la dels acords aprovatoris de nous programes en el mateix àmbit, segons establixen els arts. 289 i 290 del reglament citat.  
Contra la present resolució o acord, que posa fi a la via administrativa, podrà formular recurs de reposició, en el termini d'un mes, a comptar de la recepció d'esta notificació, davant del mateix òrgan que l'ha dictat, segons el que preveu l'article 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció donada per la Llei 4/1999. La falta de resolució del recurs de reposició, transcorregut el termini d'un mes, a comptar des de la presentació, tindrà efecte desestimatori.  
Contra la possible desestimació del recurs de reposició interposat, bé per acte exprés o bé pel transcurs del termini d'un mes establit per a resoldre'l, i en el termini de dos mesos, comptats a partir del dia següent a la recepció de la notificació del mencionat acte o resolució, o des del fi del termini resolutori, l'interessat podrà interposar recurs contenciós administratiu davant del jutjat/sala del Tribunal Superior de Justícia Contenciós Administratiu de la ciutat de València/ la Comunitat Valenciana, segons el que disposa l'article 46.1 i 3 de la Llei 29/1998, Reguladora de la Jurisdicció Contenciosa Administrativa. Una vegada transcorregut el termini sense que s'haja interposat recurs, l'acte quedarà ferm i no serà impugnable.  
Riba-roja de Túria, 2 d'agost de 2007.- L'alcalde: Francisco Tarazona Zaragoza.  
Es publiquen íntegres a continuació les bases aprovades.  
Bases particulars Programa d'Actuació Integrada Casc 5 Sòl Urbà Riba-roja de Túria.  
Capítol I. Elements del contracte  
Base 1ª. Objecte del contracte  
1.1. El contracte té com a objecte el desenvolupament i execució del Programa d'Actuació Integrada de la Unitat d'Execució Casc 5 de Riba-roja de Túria que s'especifica en l'annex I adjunt a les presents bases particulars de programació.  
1.2. En l'annex I es detallaran l'ordenació urbanística vigent en l'àmbit de l'actuació integrada objecte del contracte, la memòria de necessitats i objectius a satisfer amb el programa d'actuació integrada, la fitxa de gestió.  
Base 2ª. Règim jurídic del contracte  
El present contracte té naturalesa administrativa especial, i es regirà per les disposicions contingudes en la Llei 16/2005, de 30 de desembre, Urbanística Valenciana i el seu Reglament, i les clàusules contingudes en les presents bases particulars de programació, així com en les bases generals de programació aprovades inicialment per l'Ajuntament de Riba-roja de Túria, en sessió plenària celebrada el 10 de juliol de 2006, l'entrada del qual en vigor es va produir l'1 de novembre de 2006.  
S'aplicaran supletòriament les disposicions contingudes en el títol IV del llibre II del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 16 de juny, (Llei de Contractes de les Administracions Públiques), i les establides en el Reglament General de la dita llei, aprovat per Reial Decret 1098/2001, de 12 d'octubre, (Reglament de Contractes de les Administracions Públiques), així com les normes de dret comunitari i la resta de disposicions que regulen la contractació administrativa de les entitats locals que se li apliquen.  
En cas de contradicció entre els documents contractuals abans citats, l'orde de prelació serà el següent: bases particulars de programació, bases generals de programació i contracte de desenvolupament i execució del programa d'actuació integrada.  
Base 3ª. Prerrogatives de l'Ajuntament  
De conformitat amb el que disposa la Llei de Contractes de les Administracions Públiques, l'Ajuntament té la prerrogativa d'interpretar els contractes per al desenvolupament i execució dels programes d'actuació integrada, resoldre els dubtes que oferisca el seu compliment, modificar-los per raó d'interés públic, acordar la seua resolució i determinar els efectes d'esta, de conformitat amb les causes, efectes i procediments establits en la normativa aplicable.  
Base 4ª. Estimació de càrregues del Programa d'Actuació Integrada Casc 5 sòl urbà Riba-roja de Túria  
L'estimació de càrregues del programa d'actuació integrada serà la fixada en l'apartat K) de l'annex I de les presents bases particulars de programació.   
L'estimació de càrregues del programa d'actuació integrada es realitza per l'Ajuntament als únics efectes de calcular l'import de la garantia provisional que hauran de prestar tots els concursants, d'acord amb el que disposa la base 6ª següent i la Llei Urbanística Valenciana.  
Base 5ª. Termini de desenvolupament i execució del programa d'actuació  
5.1. El termini estimat per al desenvolupament i execució del programa d'actuació serà el fixat en l'apartat J) de l'annex I, i començarà a partir del dia següent al de la firma del contracte d'adjudicació.  
5.2. A efectes del que disposa l'apartat J) de l'annex I, l'inici de les obres s'acreditarà per mitjà d'acta de comprovació del replantejament i la finalització per mitjà del corresponent certificat final d'obres expedit pel director de les mateixes.  
L'acta de comprovació del replantejament serà subscrita per l'urbanitzador, un tècnic de l'Ajuntament i la direcció facultativa, i en ella es faran constar els punts següents:  
a) La comprovació de l'adequació del projecte d'execució a la realitat geomètrica del terreny o de l'edificació sobre la qual s'actua;  
b) La verificació de la disponibilitat del terreny o de l'edificació, necessària per al començament de les obres;  
c) La viabilitat del projecte d'execució, a la vista de les característiques físiques del terreny i altres contingències no previstes que pogueren presentar-se.  
L'urbanitzador convocarà els que hagen de subscriure l'acta de comprovació i replantejament, amb una antelació mínima de cinc dies, computats des de la recepció d'esta per les parts convocades. En l'acta de comprovació del replantejament s'arreplegarà la data de començament de les obres, així com qualsevol reserva o discrepància que es poguera observar pels qui estiguen cridats a subscriure-la.  
5.3. En cas d'acceptar-se pròrrogues sobre les fases del calendari previstes en l'apartat J) de l'Annex I, estes hauran de ser acordades de forma expressa per l'Ajuntament, amb la sol·licitud prèvia de l'adjudicatari. En cap cas es prorrogaran els terminis fixats per mutu consentiment tàcit.  
Els terminis previstos en l'apartat J) de l'Annex I podran ser prorrogats i suspesos d'acord amb el que disposa la Llei de Contractes de les Administracions Públiques i el Reglament de Contractes de les Administracions Públiques, i la resta de normativa que siga d'aplicació. En particular:  
(i) Quant a la redacció de textos refosos i projecte de reparcel·lació resultaran aplicables les regles pròpies del contracte administratiu de consultoria i assistència tècnica.  
Pel que es referix a l'execució de les obres, seran aplicables els preceptes relatius al contracte administratiu d'obres.  
5.4. L'incompliment dels terminis estipulats en l'apartat J) de l'Annex I, així com de les possibles pròrrogues que pogueren acordar-se comportarà la imposició a l'adjudicatari de les penalitats per demora que siguen d'aplicació o, si és el cas, la resolució del contracte, d'acord amb els termes i condicions que es disposen en el contracte d'adjudicació, de conformitat amb el que disposa la Llei Urbanística Valenciana.  
Base 6ª. Garantia provisional i definitiva  
6.1. Tots els concursants que participen en el procediment de licitació del programa d'actuació integrada hauran de constituir en la forma i als efectes previstos en la Llei de Contractes de les Administracions Públiques, una garantia provisional per l'import assenyalat en l'apartat K) de l'Annex I, equivalent al 2% de l'estimació aproximada de les càrregues del programa fixada en l'apartat K) de l'Annex I, IVA no inclòs.  
La garantia provisional respondrà del manteniment de les propostes de programa d'actuació integrada pels licitadors fins a l'adjudicació, i de la proposta de l'adjudicatari fins a la formalització del corresponent programa.  
6.2. Les proposicions que es retiren amb anterioritat al transcurs del termini de què disposa l'Ajuntament per a l'adjudicació del programa actuació sense que esta s'haja resolt, no tindran dret a la devolució de la garantia provisional. La renúncia de l'adjudicatari a la formalització del contracte per al desenvolupament i execució del programa d'actuació comportarà, entre altres qüestions, la pèrdua de la garantia provisional.  
6.3. En el cas d'unions temporals d'empresaris, les garanties provisionals podran constituir-se per una o diverses de les empreses participants, sempre que en conjunt s'arribe a la quantia que figura en l'apartat K) de l'Annex I, IVA no inclòs, i garantisca solidàriament tots els integrants de la unió temporal.  
6.4. L'adjudicatari del contracte del programa d'actuació integrada estarà obligat a constituir una garantia definitiva, financera o real prestada i mantinguda per l'urbanitzador, per l'import assenyalat en l'apartat K) de l'Annex I, d'acord amb la Llei de Contractes de les Administracions Públiques. (Transcorregut el termini de 12 mesos des que la recepció de les obres d'urbanització, serà procedent la devolució de la garantia definitiva.)  
6.5. Serà procedent elevar la garantia definitiva al 20% en els supòsits d'aprovació de programes d'actuació integrada en què les càrregues urbanístiques es troben sotmeses en presumpció de temeritat calculada en els termes establits en la legislació de contractes de les administracions públiques.  
Capítol II. Adjudicació del contracte  
Base 7ª. Procediment i forma d'adjudicació  
El contracte s'adjudicarà per mitjà de concurs, en els termes establits en les bases generals per a la selecció de país legalment i reglamentàriament.  
Base 8ª. Presentació de les proposicions  
8.1. Les proposicions de programa d'actuació integrada es presentaran de conformitat amb el model que s'acompanya a les presents bases particulars de programació com a Annex II. Igualment compliran amb el que establix l'article 7 de l'Orde de 26 d'abril de 2007, de la conselleria de Territori i Habitatge, per la qual s'establix l'obligació de presentar les propostes i documentació annexa necessària en suport informàtic en format PDF, estructurat de la mateixa manera i amb el mateix contingut que en la pàgina web de la Generalitat.  
8.2. Cada concursant no podrà presentar més d'una proposició.   
8.3. No s'admetrà la presentació de variants llevat que es dispose de forma expressa en l'apartat L) de l'Annex I de les presents bases particulars de programació. Únicament es consideraran variants les modificacions de caràcter tècnic i mai les de caràcter econòmic, sempre que, a més, no alteren substancialment l'ordenació urbanística proposada. No es consideraran variants, per la qual cosa seran admissibles, les modificacions de l'àmbit territorial que suposen mers retocs o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.  
En cas d'admetre's, cada aspirant a urbanitzador podrà presentar una única variant respecte de la seua alternativa tècnica inicial.  
La presentació d'una variant respecte de l'alternativa tècnica inicial en cap cas legitimarà la presentació d'una nova proposició juridicoeconòmica. No obstant això, l'Ajuntament podrà triar, d'entre l'alternativa original i la variada, aquella que millor satisfaça els interessos públics, aplicant-se-li la proposició juridicoeconòmica formulada i sense poder modificar en cap cas el contingut de les bases particulars.  
No s'entendrà com a alternativa tècnica l'avanç de planejament que formule qui inste la iniciació del procediment de programació. En conseqüència, el referit aspirant podrà presentar alternativa tècnica, que no es considerarà variant del seu avanç de programació, tot això amb respecte al que disposen les bases generals i particulars que regulen el procediment.  
8.4. Cada concursant no podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no-admissió de totes les propostes de programa d'actuació presentades per este.  
8.5. Les ofertes hauran de mantindre's fins que transcórrega el termini per a l'adjudicació del programa d'actuació sense que l'Ajuntament haja resolt la seua adjudicació i aprovació.  
Base 9ª. Documentació de les proposicions  
9.1. Les proposicions que es presenten constaran de dos sobres tancats denominats Document núm. 1 i Document núm. 2 (podent presentar-se lacrats i precintats), i un sobre obert denominat Document núm. 3. En cas d'admetre's variants, la documentació corresponent es presentarà en sobre independent denominat Document núm. 3 (Variant).  
9.2. En cada un dels sobres figurarà externament el nom del licitador i la seua firma o de la persona que el represente, persona o persones de contacte, domicili social, telèfon i fax, a efectes de comunicacions, denominació del programa d'actuació així com el número o clau de l'expedient a què concorre.  
Cada un dels sobres inclourà en original o còpia autèntiques o autenticades, la documentació exigida. En el cas d'empreses estrangeres, la seua documentació oficial haurà de ser transcrita de forma oficial al castellà.  
Les proposicions es presentaran escrites a màquina i no s'acceptaran aquelles que tinguen omissions, errors o ratllades, que impedisquen conéixer clarament les dades o requisits per a considerar l'oferta.  
L'omissió de qualsevol dels documents esmentats o la inobservança estricta del compliment del que preveuen els apartats anteriors, serà motiu per a la inadmissió de l'oferta, llevat que s'observen defectes o omissions esmenables en la documentació presentada, la qual cosa es comunicarà als concursants a fi que aporten els documents o realitzen les actuacions que siguen pertinents.  
9.3. La documentació que hauran de presentar els concursants serà la que a continuació es descriu:  
Document núm. 1 - títol: documentació administrativa:  
A) Documents acreditatius de la personalitat del concursant:  
1. Escriptura de constitució o de modificació del concursant, en el cas que siga persona jurídica, i acreditació d'estar inscrita en el Registre Mercantil, quan este requisit fóra exigible conforme a la legislació mercantil que li siga aplicable. Si no ho fóra, l'acreditació de la capacitat d'obrar es realitzarà per mitjà de l'escriptura o document de constitució, estatuts o acta fundacional, en què consten les normes per què es regula la seua activitat, inscrits, si és el cas, en el corresponent registre oficial.  
2. Document nacional d'identitat o el document que, si és el cas, actue en representació seua si el concursant és persona física individual.  
3. Les empreses no espanyoles d'estats membres de la Comunitat Europea, o signataris de l'Acord sobre l'Espai Econòmic Europeu hauran d'acreditar la seua inscripció en els registres o presentar les certificacions que s'indiquen en l'Annex I del Reial Decret 1098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques.  
4. La capacitat d'obrar de les empreses estrangeres no compreses en l'apartat anterior s'acreditarà per mitjà d'un informe de la respectiva Missió Diplomàtica Permanent o Oficina Consular d'Espanya en el lloc del domicili de l'empresa, en què es farà constar, amb l'acreditació prèvia per l'empresa, que figura inscrita en el registre local professional, comercial o anàleg o, si no n'hi ha, que actuen amb habitualitat en el tràfic local en l'àmbit de les activitats a què s'estén l'objecte del contracte.  
A més, haurà d'acompanyar-se informe de la Missió Diplomàtica Permanent d'Espanya o de la Secretaria General de Comerç Exterior del Ministeri d'Economia sobre la condició d'estat signatari de l'acord sobre contractació pública de l'Organització Mundial del Comerç o, l'informe de reciprocitat a què es referix l'article 23.1 del text refós.  
5. Quan dos o més empreses concórreguen conjuntament, cada una d'elles ha d'acreditar la seua personalitat i capacitat d'obrar, i es presentarà escrit, firmat per totes les empreses, comprometent-se de forma expressa a constituir-se formalment en unió temporal en cas de resultar adjudicataris, i en què hauran d'indicar-se els noms i circumstàncies dels empresaris que la subscriuen, la participació de cada un d'ells en la futura unió temporal i designació de la persona o entitat que durant la vigència del contracte tindrà la plena representació de tots ells enfront de l'Ajuntament.  
Totes les empreses que integren la unió temporal respondran solidàriament enfront de l'Ajuntament del compliment del contracte.  
B) Documents acreditatius de la representació:  
Els que compareguen o firmen proposicions en nom d'altres hauran d'acreditar la representació per qualsevol mitjà vàlid en dret que deixe constància fidedigna, o per mitjà de declaració en compareixença de l'interessat davant de l'administració pública actuant. Per als actes i gestions de mer tràmit es presumirà aquella representació.  
C) Documents que acrediten la solvència econòmica i financera:  
La justificació de la solvència econòmica i financera del concursant s'acreditarà pels mitjans previstos en l'Annex III. A més, quan així s'indique en l'Annex III, haurà d'aportar-se compromís d'adscriure els mitjans personals o materials suficients per a això, que hauran de concretar-se en l'oferta.  
Si per raons justificades l'urbanitzador no estiguera en condicions de presentar les referències sol·licitades per l'Ajuntament, podrà acreditar la seua solvència econòmica i financera per mitjà dels documents que l'Ajuntament considera suficients que figuren assenyalats en l'Annex III.   
La justificació de la solvència econòmica i financera del concursant podrà basar-se en la solvència d'altres entitats, amb independència dels vincles jurídics que tinguen establits entre ells, sempre que s'acompanyen els documents assenyalats en l'Annex III.  
Les agrupacions d'interés urbanístic acreditaran la seua solvència econòmica i financera amb l'acreditació de la titularitat registral dels drets sobre els terrenys que van servir de base per a la seua constitució sense perjuí de presentar qualsevol altre tipus de garantia addicional a la solvència predicada.  
Quan dos o més persones naturals o jurídiques decidisquen concórrer conjuntament al concurs per mitjà de la constitució d'unió temporal d'empresaris, agrupacions d'interés econòmic o altres agrupacions, cada un dels que componen l'agrupació haurà d'acreditar la seua capacitat i la seua solvència conforme al que establixen les presents bases particulars de programació.  
Els empresaris que desitgen concórrer integrats en la unió temporal, hauran d'indicar els noms i circumstàncies de qui la constituïsquen, la participació de cada un d'ells i que assumixen el compromís de constituir-se formalment en unió temporal, en cas de resultar adjudicataris. El licitador que subscriga individualment una proposició, no podrà fer-ho en unió temporal amb altres, ni podrà figurar en més d'una unió temporal.  
Les empreses estrangeres acreditaran la seua solvència econòmica i financera d'acord amb el que disposa la Llei de Contractes de les Administracions Públiques i el Reglament de Contractes de les Administracions Públiques.  
D) Documents que acrediten la solvència tècnica i professional:  
La justificació de la solvència tècnica i professional del concursant s'acreditarà pels mitjans previstos en l'Annex IV.  
Si per raons justificades l'urbanitzador no estiguera en condicions de presentar les referències sol·licitades per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, sempre que s'acredite que comptarà amb els mitjans necessaris per a l'execució del programa d'actuació, havent de presentar a este efecte els documents assenyalats en l'Annex IV.  
Les agrupacions d'interés urbanístic acreditaran la seua solvència tècnica i professional de conformitat amb el que disposa el paràgraf anterior.  
Quan dos o més persones naturals o jurídiques decidisquen concórrer conjuntament al concurs per mitjà de la constitució d'unió temporal d'empresaris, agrupacions d'interés econòmic o altres agrupacions, cada un dels que componen l'agrupació haurà d'acreditar la seua capacitat i la seua solvència conforme al que establixen les presents bases particulars de programació.  
Les empreses estrangeres acreditaran la seua solvència tècnica i professional d'acord amb el que disposa la Llei de Contractes de les Administracions Públiques i el Reglament de Contractes de les Administracions Públiques.  
E) Declaració responsable en relació amb la capacitat d'obres i amb les prohibicions de contractar:  
Les proposicions dels concursants hauran d'incloure els documents següents:  
(i) Declaració responsable expressa de no trobar-se sotmés a cap causa de prohibició, incapacitat o incompatibilitat d'acord amb la Llei de Contractes de les Administracions Públiques ajustada al model adjuntat com a Annex V.   
(ii) Declaració responsable de trobar-se al corrent en el compliment de les seues obligacions tributàries i de les seues obligacions amb la Seguretat Social conforme al model adjuntat com a Annex VI.  
No obstant això, l'empresari que resulte adjudicatari haurà de presentar abans de la firma del contracte una certificació positiva de trobar-se al corrent de les seues obligacions tributàries i de trobar-se al corrent en el compliment de les seues obligacions amb la Seguretat Social.  
F) Resguard acreditatiu de la garantia provisional:  
Cada un dels concursants haurà d'aportar el resguard que acredite la constitució de la garantia provisional assenyalada en la base 6ª.  
En el cas d'unions temporals d'empresaris, les garanties provisionals podran constituir-se per una o diverses de les entitats participants, sempre que en conjunt s'arribe a la quantia del 2% assenyalada en el paràgraf anterior i garantisca solidàriament a tots els integrants de la unió temporal.   
G) Declaració d'empreses estrangeres de sotmetiment a jurisdicció:  
Les empreses estrangeres hauran de presentar declaració de sotmetre's a la jurisdicció dels jutjats i tribunals espanyols de qualsevol orde, per a totes les incidències que de manera directa o indirecta pogueren sorgir del contracte, amb renúncia, si és el cas, al fur jurisdiccional estranger que puga correspondre al licitador.  
H) Acta notarial acreditativa d'haver-se practicat o intentant practicar els avisos d'inici del procediment de gestió indirecta del programa d'actuació integrada o aïllada a què es referix la Llei Urbanística Valenciana:  
Cada un dels concursants haurà de presentar acta notarial acreditativa d'haver-se practicat o intentat practicar l'avís d'inici del procediment de gestió indirecta del programa d'actuació integrada al domicili fiscal dels qui consten en el cadastre com a titulars dels drets afectats per l'actuació proposada. En el cas dels programes d'actuació aïllada, la declaració haurà d'arreplegar l'intent o la pràctica de la notificació als qui apareguen com a titulars de drets reals inscrits en el Registre de la Propietat, d'acord amb el que disposa la Llei Urbanística Valenciana i la norma reglamentària que la desplegue.  
I) Declaració de l'article 121 de la Llei Urbanística Valenciana:  
Les proposicions dels concursants hauran d'incloure la declaració ajustada al model adjuntat com a Annex VII, en què s'indique:  
(i) Declaració responsable expressa del concursant de no haver participat en la investigació, l'experimentació, l'estudi o el desenvolupament del pla d'acció territorial o el pla general que afecte l'ordenació de l'àmbit del programa que es licita.   
(ii) Declaració responsable expressa del concursant que les persones del seu equip tècnic o redactor no han participat en la redacció, o en la tramitació i aprovació, provisional o definitiva, de plans d'acció territorial o de plans generals relacionats amb l'àmbit objecte del programa, en els dos anys anteriors a l'exposició al públic de la iniciativa.  
En defecte de les dos anteriors, haurà d'incloure's declaració responsable expressa del concursant que la seua participació o si és el cas, la de les persones del seu equip tècnic o redactor en la redacció, o en la tramitació i aprovació, provisional o definitiva, de plans d'acció territorial o de plans generals relacionats amb l'àmbit objecte del programa, no ha influït en benefici propi o del seu grup empresarial en la fixació de les condicions que regiran el procediment de programació, o bé perquè no siga empresa vinculada amb què incórrega en les causes d'inhabilitació referides.  
J) Índex de la documentació enunciat numèricament  
La documentació continguda en este sobre haurà d'anar precedida d'un índex realitzat en full independent en què constarà enumerat el contingut d'este.  
Document núm. 2 - títol: alternativa tècnica  
A) L'alternativa tècnica del programa d'actuació tindrà el contingut següent:  
a) Identificació del document de planejament que regule l'ordenació detallada a desenvolupar, si este estiguera ja aprovat amb anterioritat al present concurs. En qualsevol altre cas, l'alternativa tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit del programa assenyalat en l'apartat C) de l'Annex I.  
b) Àmbit de l'actuació.  
c) Justificació del compliment de les condicions d'integració de l'actuació amb l'entorn.  
d) Existència o no d'agrupació d'interés urbanístic i, si és el cas, estatuts i acords socials d'esta.  
e) Terminis que es proposen per al desenvolupament de l'actuació, determinant-se tant el corresponent a les obres d'urbanització com a les obres d'edificació dels solars resultants.  
f) Projecte d'urbanització determinant-se el corresponent a les obres d'urbanització com a les obres d'edificació dels solars resultants.  
g) Enunciat dels objectius complementaris que es proposen conforme al que disposa la Llei Urbanística Valenciana, amb indicació expressa, si és el cas, dels compromisos d'edificació simultània a la urbanització que estiga disposat a assumir per damunt del mínim legal.  
h) Mesures de control de qualitat i compliment de les normes de qualitat ambiental, si és el cas.  
i) Inventari preliminar de construccions, plantacions i instal·lacions la demolició, destrucció o eradicació de les quals exigisca la urbanització.  
j) Estimació preliminar i general d'aquelles despeses d'urbanització variables l'import de les quals, fins i tot si és repercutible als propietaris, no es puga determinar per la concurrència d'ofertes.  
k) Si la proposta de programa modificara l'ordenació estructural, haurà d'incorporar la documentació establida per a tals supòsits en la Llei Urbanística Valenciana.  
Document núm. 3 - títol: proposició juridicoeconòmica  
La proposició juridicoeconòmica haurà d'ajustar-se al model de proposició adjunt al present plec com a Annex VIII, i es presentarà degudament firmada i datada.  
No s'acceptaran aquelles proposicions que tinguen omissions, errors o ratllades que impedisquen conéixer clarament tot allò que l'Ajuntament estime fonamental per a la proposició juridicoeconòmica.  
L'admissió de variants en cap cas legitimarà la presentació d'una nova proposició juridicoeconòmica.  
Base 10a. Lloc i termini de presentació de les proposicions  
10.1. Les proposicions dels interessats per a participar en el concurs del programa d'actuació integrada o aïllada s'ajustaran al model de proposició que s'adjunta com a Annex II.  
10.2. Les proposicions, junt amb la documentació exigida, es presentaran en el Registre General de l'Ajuntament en un termini no inferior al fixat en l'apartat M) de l'Annex I, a partir de la data d'enviament de l'anunci de concurs al Diario Oficial de la Unión Europea que figure en l'anunci, i en l'horari assenyalats en l'anunci de concurs. A falta d'indicació expressa, el termini serà de tres mesos, bé per mitjà d'entrega física en les esmentades oficines, bé per mitjà d'enviament per correu i en este cas caldrà ajustar-se al que disposa l'art. 80 del RCAP, sense que siga admissible l'anunci per correu electrònic.  
10.3. La presentació de proposicions suposa l'acceptació de la presents bases particulars de programació per part dels interessats, i implica la declaració responsable que el licitador complix totes i cada una de les condicions exigides per a resultar adjudicatari del programa d'actuació integrada.  
Base 11a. Procediment d'adjudicació  
El procediment d'adjudicació es desenvoluparà conforme a l'establit legalment i reglamentàriament, amb les particularitats següents:  
a) Es procedirà a l'obertura del sobre denominat Document núm. 1 en acte públic presidit pel secretari municipal, qui alçarà acta del resultat de l'obertura. L'existència de defectes o omissions esmenables en la documentació presentada es comunicarà als concursants a fi que aporten els documents o realitzen les actuacions necessàries en el termini màxim de tres dies hàbils. Així mateix, es podrà sol·licitar als concursants aclariments sobre els certificats i documents presentats o requerir-los per a la presentació d'altres complementaris, en els termes del Reglament de Contractes de les Administracions Públiques. Tals circumstàncies es faran públiques al tauler d'anuncis de l'Ajuntament.  
b)Una vegada qualificat el document 1 de cada aspirant, es traslladarà als servicis tècnics, únicament, el sobre denominat Document núm. 2 d'aquells aspirants els requisits de participació dels quals hagen sigut qualificats favorablement.  
c) S'emetran els informes tècnics preceptius.  
d) A la vista dels informes tècnics, el Ple de l'Ajuntament puntuarà les alternatives tècniques.  
e) Dins dels cinc dies següents a la puntuació es procedirà a l'obertura de les proposicions juridicoeconòmiques  
Unicament s'obriran les pliques que desenvolupen les alternatives tècniques que hagen rebut una puntuació superior a la mínima fixada en l'Annex X  
En el termini mínim d'un mes s'haurà d'emetre un informe sobre les proposicions juridicoeconòmiques obertes.  
A la vista dels informes l'Ajuntament puntuarà cada una de les proposicions juridicoeconòmiques obertes; disposarà des de tal data d'un termini de dos mesos per a adjudicar la el programa d'actuació integrada.  
Base 12a. Adjudicació del programa d'actuació  
12.1. L'Ajuntament disposarà del termini assenyalat en l'apartat N) punt 2 de l'Annex I per a l'adjudicació del programa d'actuació integrada. De no acordar-se l'adjudicació dins del termini establit, els concursants tindran dret a retirar les seues proposicions i a la devolució de la garantia provisional.  
12.2. El programa d'actuació integrada podrà aprovar-se condicionat a l'efectiva realització de determinacions pròpies d'altres actuacions prèviament o simultàniament programades, sempre que així es dispose en l'Annex XII.  
12.3. En l'acord d'adjudicació s'acordarà sobre la possibilitat de compensar l'excedent d'aprofitament corresponent a l'Ajuntament en metàl·lic, sempre que haja sigut sol·licitat per l'urbanitzador en la seua proposició juridicoeconòmica.  
Base 13a. Actuacions prèvies a la formalització del contracte  
Amb anterioritat a la firma del contracte amb l'Ajuntament l'adjudicatari del programa d'actuació integrada haurà de presentar resguard acreditatiu d'haver constituït la garantia definitiva prevista en l'apartat K) de l'Annex I, que serà del 10% sobre les càrregues d'urbanització, IVA no inclòs, en el supòsit de falta de previsió expressa, i aportar certificació positiva de trobar-se al corrent de les seues obligacions tributàries, i certificació positiva de trobar-se al corrent en el compliment de les seues obligacions amb la Seguretat Social.  
Base 14a. Formalització del contracte  
14.1. En el termini d'un mes a partir de la notificació de l'acord d'aprovació i adjudicació del programa d'actuació a l'adjudicatari, es procedirà a la formalització en document administratiu del contracte per al desenvolupament i execució del programa d'actuació integrada o aïllada.  
14.2. El document de formalització serà firmat per l'alcalde i l'urbanitzador, i el secretari de la corporació a efectes de fedatari públic, i s'hi annexarà un exemplar de les bases particulars de programació.  
14.3. El contracte podrà elevar-se a escriptura pública quan ho sol·licite alguna de les parts. En tot cas, les despeses derivades del seu atorgament seran assumides per l'urbanitzador.  
14.4. Si per causa imputable a l'urbanitzador no poguera formalitzar-se el contracte dins del termini indicat, l'Ajuntament podrà acordar la resolució d'este, seguint a este efecte el procediment establit en la Llei de Contractes de les Administracions Públiques.  
Capítol III. Execució del contracte  
Base 15a. Execució del contracte  
15.1. L'execució del programa d'actuació integrada es realitzarà a risc i ventura de l'urbanitzador, sense perjuí del que s'ha disposat de forma legal i reglamentàriament per a la retaxació de càrregues, amb estricta subjecció a les presents bases particulars de programació, i a les ordes i instruccions que en interpretació d'estes done l'Ajuntament.  
15.2. L'urbanitzador podrà subcontractar amb tercers la realització parcial de les següents prestacions corresponents al programa d'actuació:  
a) L'execució d'obres el cost de les quals se situe per davall del llindar previst en l'article 120.6 de la Llei Urbanística Valenciana, sempre que no supose un percentatge superior al 50% de l'import del pressupost d'execució de les obres d'urbanització.  
b) Els alçaments topogràfics preceptius.  
c) La redacció del projecte de reparcel·lació.  
d) La gestió del cobrament de les quotes d'urbanització.  
e) Aquelles altres prestacions accessòries que no estiguen expressament subjectes a pública licitació per la Llei de la Generalitat Valenciana 16/2005, per este reglament o per la legislació reguladora dels contractes de les administracions públiques.  
Base 16a. Obres d'urbanització  
16.1. L'execució del projecte d'urbanització aprovat per l'Ajuntament serà a càrrec de l'empresari constructor, qui serà seleccionat per l'urbanitzador de conformitat amb les previsions de caràcter legal i reglamentari establides a este efecte; o bé pel propi urbanitzador en el supòsit previst en l'article 120.6 de la LUV.  
16.2. En este cas, per raó de la quantia, esta obra podrà ser executada per l'urbanitzador, per si o a través de contractista de la seua elecció. En tot cas, s'haurà de posseir la classificació següent: grup G, subgrup 6, categoria C.  
Base 17a. Compliment del termini i penalitat per demora  
17.1. L'urbanitzador està obligat a complir el termini total d'execució del contracte, així com els terminis parcials fixats en l'apartat J) de l'Annex I.  
17.2. La constitució en mora de l'urbanitzador no necessitarà de prèvia intimació per part de l'Ajuntament. Quan existisca demora del termini total imputable a l'urbanitzador, l'Ajuntament podrà optar indistintament per la resolució del contracte o per la imposició de penalitats diàries en la proporció de 0,12 euros per cada 601,01 euros sobre les càrregues d'urbanització del programa d'actuació, acordant en este últim cas l'oportuna ampliació del termini d'execució. Cada vegada que les penalitats arriben a un múltiple del 5% de les càrregues d'urbanització aprovades, l'Ajuntament podrà resoldre el contracte o acordar la continuïtat amb la imposició de noves penalitats, de conformitat amb el que disposa la Llei de Contractes de les Administracions Públiques.  
A l'incompliment dels terminis parcials fixats també se'ls aplicarà el règim de penalitats previstes legalment per a l'incompliment del termini total.   
Si el retard fóra produït per motius no imputables a l'urbanitzador i este oferira complir els seus compromisos donant-li ampliació del termini que s'havia assenyalat, es concedirà per l'Ajuntament un termini que serà almenys, igual al temps perdut, llevat que el contractista demanara un altre menor, de conformitat amb el que disposa la Llei de Contractes de les Administracions Públiques.  
Base 18a. Penalitats per defectuós compliment del contracte  
L'Ajuntament exigirà a l'urbanitzador l'esmena dels defectes, insuficiències tècniques, errors materials, omissions i infraccions de preceptes legals o reglamentaris que li siguen imputables, atorgant-li a este efecte un termini prudencial que no podrà excedir un mes.  
Si persistix l'incompliment quant a l'execució parcial de les prestacions objecte del contracte, l'Ajuntament podrà optar indistintament, per la seua resolució o per computar el temps requerit per a les correccions dels treballs defectuosos o mal executats a efectes de sanció per retards, d'acord amb el que establix la base 17a.  
Base 19a. Pròrroga del contracte  
La possibilitat de prorrogar el contracte i l'abast de la pròrroga s'establix en l'apartat J) de l'Annex I. En absència de previsió expressa, no serà pertinent cap pròrroga.  
Base 20. Modificació del contracte  
En el supòsit de modificació del contracte caldrà ajustar-se al que disposa la Llei de Contractes de les Administracions Públiques.  
Capítol IV. Extinció del contracte  
Base 21a. Resolució del contracte  
21.1. Són causes de resolució del contracte les previstes en la Llei de Contractes de les Administracions Públiques, amb els efectes que s'establixen en la normativa d'aplicació, així com les derivades de la incapacitat legal sobrevinguda de l'urbanitzador per a l'exercici de la seua tasca i les altres previstes en la legislació general aplicable a les seues relacions amb l'administració.  
21.2. Són també causes de resolució del contracte per causes imputables a l'urbanitzador:  
(i) La demora injustificada en el compliment dels terminis fixats en les presents bases generals de programació, en les bases particulars de programació, i la resta de terminis establits en la Llei Urbanística Valenciana i les normes que la despleguen.  
La inactivitat injustificada de l'urbanitzador durant un període de sis mesos consecutius o nou alterns en el desenvolupament i execució del programa d'actuació. S'entendrà produïda la inactivitat abandó quan el desenvolupament i execució del programa d'actuació haja deixat de desenvolupar-se, no es desenvolupe amb la regularitat adequada o amb els mitjans humans o materials necessaris per a la normal execució en termini. No obstant això, en este supòsit, l'Ajuntament, abans de procedir a la resolució, requerirà l'urbanitzador perquè regularitze la situació en el termini de cinc dies a comptar des del requeriment, llevat que la necessitat de la seua execució exigisca un termini major.  
La imposició d'alguna sanció a l'urbanitzador per infraccions urbanístiques o mediambientals greus o molt greus en relació amb l'àmbit programat serà causa de resolució del contracte. A este efecte, es requerirà que la resolució del corresponent expedient sancionador haja guanyat fermesa o posat fi a la via administrativa.  
L'obstaculització per l'urbanitzador de l'exercici dels drets i deures urbanístics dels afectats per la programació. S'entén inclòs dins d'esta causa de resolució l'incompliment per l'urbanitzador de l'obligació de facilitar informació perquè els propietaris puguen optar per la modalitat de retribució i perquè estos puguen exercitar plenament els drets que la Llei Urbanística Valenciana els atorga.  
La resolució anticipada de l'adjudicació per a la seua gestió directa per causa justificada d'interés públic, sense perjuí de les compensacions econòmiques que pertoquen i que haurà d'avaluar l'acord corresponent.  
La suspensió de llicències en l'àmbit programat, l'aprovació de plans o projectes incompatibles amb el desenvolupament del programa, així com les resolucions administratives que impedisquen prosseguir-lo o paralitzen el seu desenvolupament material o econòmic per inactivitat de l'administració durant més de sis mesos i de manera rellevant, tenint dret l'urbanitzador a instar la resolució amb les compensacions procedents.  
La renúncia de l'urbanitzador davant d'una retaxació de càrregues fundada en causa legal que implique un increment de l'import de les càrregues previst en la proposició juridicoeconòmica superior al 20%.  
La realització per l'urbanitzador de pràctiques manifestament restrictives de la competència en el mercat immobiliari relacionades amb el programa d'actuació. S'entendrà per pràctiques manifestament restrictives de la competència la inobservança de les regles d'exclusió d'entitats en la selecció de l'empresari constructor, els acords de repartiment de mercat i aquelles altres que, d'una manera o una altra, defrauden o falsegen la lliure competència.  
El descobriment de condicions territorials no tingudes en compte en acordar el programa d'actuació i que facen legalment inviable la prossecució d'esta, sense perjuí de les compensacions que siguen procedents, si és el cas, o de la possibilitat d'esmenar les seues previsions, si això fóra possible, sense desvirtuar-les substancialment.   
Incórrer el contractista, durant la vigència del contracte en alguna de les prohibicions de contractar previstes en l'article 20 de la Llei de Contractes de les Administracions Públiques.  
Les reiterades deficiències en l'execució del contracte.  
L'incompliment greu dels deures essencials de l'urbanitzador directament imposats per esta llei.  
L'incompliment d'alguns dels compromisos oferits.  
La caducitat del programa per transcurs del termini total per a escometre'l i, si és el cas, la pròrroga.  
El mutu acord entre l'Ajuntament i l'urbanitzador, sense perjuí de les indemnitzacions que, si és el cas, siguen procedents en benefici dels propietaris de terrenys o altres afectats.  
La subcontractació total o parcial de prestacions que siguen objecte del contracte sense l'autorització prèvia expressa de l'Ajuntament.  
21.3. Seran causes de resolució del contracte per causes imputables a l'Ajuntament:  
(i) La suspensió, per causa imputable a l'Ajuntament, de la iniciació del contracte per un termini superior a sis mesos a partir de la data assenyalada en este per al seu començament.  
(ii) El desistiment o la suspensió del contracte per un termini superior a un any acordada per l'Ajuntament.  
21.4. Per a la resolució del contracte entre l'Ajuntament i l'urbanitzador serà preceptiva la prèvia emissió d'informe favorable pel Consell del Territori i el Paisatge.  
21.5. L'Ajuntament, al resoldre l'adjudicació, podrà acordar que l'urbanitzador continue l'execució del programa sota les mateixes condicions, durant el temps indispensable per a evitar perjuís a l'interés públic.  
Base 22a. Extinció del contracte  
22.1. El contracte s'extingirà una vegada l'urbanitzador haja procedit al seu total compliment per mitjà de la recepció de les obres d'urbanització a favor de l'Ajuntament.  
22.2. Una vegada finalitzades les obres d'urbanització, l'urbanitzador realitzarà oferiment formal a l'Ajuntament de la recepció de les obres d'urbanització, prèvia remissió per l'urbanitzador de totes les certificacions d'obres, les factures emeses per l'empresari constructor i la documentació que justifique el pagament efectiu de les obres.  
22.3. Perquè puga operar la recepció d'obres definitiva, de forma tàcita o expressa, haurà d'haver-se liquidat prèviament i definitivament el programa.  
22.4. L'Ajuntament disposarà d'un termini de tres mesos per a inspeccionar les obres d'urbanització i, si és el cas, requerir a l'urbanitzador l'esmena d'aquelles deficiències apreciades, amb indicació del termini per al seu compliment, que es consignarà en una acta de recepció provisional. A l'acte de recepció assistiran, en tot cas, un facultatiu designat per l'Ajuntament, el facultatiu encarregat de la direcció de les obres, l'urbanitzador assistit, si ho estima oportú, per un facultatiu.  
Una vegada esmenades les deficiències apreciades, l'Ajuntament alçarà una acta de recepció definitiva que acreditarà el compliment del contracte i la seua extinció, començant llavors el termini de garantia.  
22.5. La recepció obres d'urbanització s'entendrà produïda als tres mesos del seu oferiment formal a l'Ajuntament sense resposta administrativa expressa, o des que queden obertes a l'ús públic.  
22.6. El termini de garantia serà de 12 mesos des del moment que s'entenguen rebudes per l'Ajuntament. Durant eixe període, el contractista o l'urbanitzador respondrà dels defectes constructius que es manifesten. Finalitzat este període, serà procedent la devolució de les garanties prestades per l'adjudicatari.  
Capítol V. Garanties i recursos  
Base 23a. Recursos especials en via administrativa  
23.1. Contra les decisions que s'adopten per l'Ajuntament en els procediments d'adjudicació de programes d'actuació podran interposar-se pels interessats els recursos administratius regulats per la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Base 24a. Jurisdicció competent  
És competent l'orde jurisdiccional contenciós administratiu per a conéixer les qüestions que puguen suscitar-se en la preparació, resolució i execució del contracte administratiu especial entre l'administració i l'agent urbanitzador seleccionat en pública concurrència.   
L'expedient queda a disposició de qui vulga examinar-lo en el Departament d'Urbanisme de l'Ajuntament de Riba-roja de Túria, telèfon 91 865 11 71, en horari d'oficina.  
Per l'Ajuntament L'adjudicatari  
P. p. P. p.  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
ANNEX I - QUADRE RESUM  
A) OBJECTE DEL CONTRACTE  
Àmbit del programa d'actuació: UE Casc 5   
B) ORDENACIÓ URBANÍSTICA VIGENT EN L'ÀMBIT DE L'ACTUACIÓ  
Documentació urbanística  
Paràmetres urbanístics (segons fitxa de gestió)  
Superfície de l'àmbit: 11.166 m²  
Classificació del sòl: urbà  
Qualificació urbanística: residencial intensiu  
C) MEMÒRIA DE NECESSITATS I OBJECTIUS A SATISFER AMB EL PROGRAMA D'ACTUACIÓ.  
La memòria haurà de contindre les previsions necessàries per a complir els següents objectius:  
- Gestionar la transformació jurídica de les finques afectades pel programa d'actuació. En este sentit l'urbanitzador estarà obligat a:  
- Demanar, dels corresponents registres (de la Propietat i Cadastre), tota la informació de les finques i titulars de drets i deures inclosos en l'actuació.  
- Fitar i delimitar les parcel·les aportades a la reparcel·lació amb caràcter previ a la redacció del projecte.  
- En cas d'existir, efectuar un estudi fefaent de les parcel·les semiconsolidades, amb proposta de solució en els termes previstos en el capítol III del títol I de la Llei Urbanística Valenciana.  
- Presentar per a la seua aprovació el projecte de reparcel·lació.  
- Pagar als creditors nets abans que la reparcel·lació accedisca al Registre de la Propietat.  
- Inscriure en el Registre de la Propietat les noves finques resultants, especialment les destinades al domini públic.  
- Fer constar en el Registre de la Propietat les afeccions existents (carreteres, ferrocarril, barrancs i altres).  
- Cancel·lar les finques cadastrals aportades a la reparcel·lació i inscriure les resultants en el Cadastre.  
- Qualssevol altres actuacions necessàries per a la transformació jurídica de les finques afectades.  
- Urbanitzar completament la unitat d'execució que constituïsca l'objecte del programa.  
- Connectar i integrar adequadament la urbanització amb les xarxes d'infraestructures, d'energia, comunicacions i servicis públics existents.  
- Presentar, si és el cas, estudis i informes favorables per a realitzar les connexions amb les corresponents companyies subministradores (llum, aigua, gas, telefonia i altres).  
- Incloure en el projecte d'urbanització la construcció de les següents obres complementàries que siguen necessàries.  
- Suplementar les infraestructures i espais públics o reserves dotacionals en el que siga necessari per a no minvar ni desequilibrar els   
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
nivells de qualitat, quantitat o capacitat de servici existents i exigibles reglamentàriament.  
- Obtindre els sòls dotacionals públics de l'àmbit de l'actuació, o adscrits a esta, a favor de l'administració gratuïtament. A estos efectes:  
- L'urbanitzador efectuarà la seua inscripció en el Registre de la Propietat i traslladarà a l'administració la corresponent certificació acreditativa d'això.  
- Els entregarà en perfectes condicions, una vegada concloses les obres d'urbanització, i alçarà la corresponent acta d'entrega.  
- Els transformadors d'energia elèctrica es consideraran equipament privat i s'entregaran a la companyia subministradora. Tant el sòl necessari per a la seua implantació com el cost d'esta haurà de ser assumit per tots els propietaris afectats.  
- Obtindre l'aprofitament que legalment corresponga, amb destí al patrimoni públic del sòl a favor de l'administració actuant de forma gratuïta.  
- Ordenar el repartiment equitatiu de les càrregues i beneficis de l'actuació entre els afectats.  
- Establir terminis per a edificar els solars resultants de l'actuació urbanitzadora.  
- Altres objectius complementaris el cost dels quals siga assumit per l'urbanitzador sense repercutir-lo als propietaris de terrenys afectats   
D) FITXA DE GESTIÓ O DIRECTRIUS D'EVOLUCIÓ URBANA I OCUPACIÓ DEL TERRITORI ESTABLIDES EN EL PLA GENERAL.  
E) CRITERIS I OBJECTIUS URBANÍSTICS I TERRITORIALS DE LES PROPOSTES DE PLANEJAMENT A FORMULAR  
Criteris urbanístics i territorials  
Resoldre de mode adequat la vora urbana corresponent a eixe àmbit  
Objectius urbanístics i territorials  
No és procedent en este cas cap observació especial  
Directrius i estratègies que haurà d'observar l'ordenació proposada pels concursants  
La major integració possible i coherència quant a materials i acabats, etc. amb el sòl urbà confrontant i amb el pla parcial del Calvari així mateix confrontant. A este efecte, hauran de coordinar-se en el que siga necessari les xarxes d'infraestructures d'urbanització, així com procedir a la seua ampliació o extensió, en cas de ser necessari.  
Possibilitat de formular alternatives tècniques que suposen ampliació de l'àmbit territorial a programar no   
no   
F) OBJECTIUS D'EDIFICACIÓ PRIVADA EN L'ÀMBIT DE L'ACTUACIÓ  
Objectius generals d'edificació privada  
Cap en especial a destacar. Es podrien plantejar millores via estudi de detall quant a distribució de la volumetria.  
Objectius particulars d'edificació privada  
(Percentatge mínim de solars l'edificació dels quals haja de ser simultània a la urbanització exigible a l'urbanitzador) No hi ha exigència prèvia  
G) PRESCRIPCIONS TÈCNIQUES DELS DOCUMENTS D'ORDENACIÓ I GESTIÓ.  
Prescripcions tècniques mínimes dels documents d'ordenació  
Al ser una ordenació de sòl urbà prevista en el Pla General no cal cap tipus de document de planejament. Seria admissible l'estudi de detall sempre que es justifiquen avantatges respecte a l'ordenació existent.   
Prescripcions tècniques mínimes dels documents de gestió  
Serà necessari presentar un projecte de reparcel·lació per a la transformació de les finques jurídiques afectades amb el contingut mínim que establix la llei i reglaments.  
H) PRESCRIPCIONS TÈCNIQUES DEL PROJECTE DE LES OBRES D'URBANITZACIÓ  
Prescripcions tècniques mínimes del projecte d'urbanització  
(De conformitat amb l'article 52 de la Llei de Contractes de les Administracions Públiques) El contingut mínim serà l'establit en LUV i els seus reglaments.  
I) PRESSUPOST ESTIMATIU DE CÀRREGUES DEL PROGRAMA D'ACTUACIÓ  
En xifra: 610.000 euros  
530.000 euros cost obres i 80.000 euros despeses generals i benefici de l'urbanitzador  
En lletra: sis-cents deu mil euros.  
J) ESTIMACIÓ DE TERMINIS PER AL DESENVOLUPAMENT I EXECUCIÓ DEL PROGRAMA D'ACTUACIÓ  
Termini total  
Trenta-sis (36) mesos.  
Terminis parcials d'execució  
Possibilitat de formular pròrrogues SI -  
  
  
  
\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*  
  
K) GARANTIES  
Garantia provisional  
2% de l'estimació de càrregues del programa d'actuació (610.000 euros):   
En xifra: 12.200 euros  
En lletra: dotze mil dos-cents euros.  
Garantia definitiva programes d'actuació integrada  
(Percentatge sobre el valor de les càrregues d'urbanització)  
Haurà de ser com a mínim el 10%, i com a màxim el 20%  
En xifra: 70.000 euros  
En lletra: setanta mil euros.  
L) VARIANTS  
Possibilitat de formular variants SI   
Condicions: vegeu Annex IX  
M) TERMINI DE PRESENTACIÓ DE PROPOSICIONS  
Termini per a la presentació de proposicions)  
Tres mesos a partir de la data d'enviament de l'anunci de concurs al Diario Oficial de la Unión Europea, assenyalat en l'anunci del concurs.  
Raons de dificultat o complexitat tècnica que justifiquen l'augment del termini  
No existixen en este cas raons que justifiquen un augment del termini.  
N) PROCEDIMENT D'ADJUDICACIÓ DEL PROGRAMA D'ACTUACIÓ  
1) Informe del Consell del Territori i el Paisatge:  
Es requerix informe del Consell del Territori i el Paisatge previ a l'aprovació de l'alternativa tècnica del programa NO   
Àmbit d'actuació amb una superfície superior a 50 ha. NO   
Complexitat del programa d'actuació NO   
2) Termini per a la resolució de l'adjudicació del programa d'actuació  
Termini per a la resolució de l'adjudicació del programa d'actuació   
Dos mesos a comptar de l'obertura de les proposicions juridicoeconòmiques per a l'adjudicació del programa d'actuació.  
ANNEX II  
MODEL DE PRESENTACIÓ DE LES PROPOSICIONS DE PROGRAMA D'ACTUACIÓ  
A l'Ajuntament de Riba-roja de Túria  
(Nom) ... amb domicili a estos efectes en ... CP ..., carrer ... núm. ... pis ... i proveït del DNI ... actuant en el seu propi nom i dret/en representació de ..., amb domicili a ... CP ..., carrer ... núm. ..., pis ..., telèfon ... i CIF ..., davant d'este ajuntament comparec i  
Expose  
Que he tingut coneixement de l'anunci del concurs que regirà en el procediment per a l'adjudicació del programa d'actuació integrada que té com a objecte el desenvolupament de la UE Casc 5 de sòl urbà a Riba-roja de Túria, així com de les bases generals de programació i bases particulars de programació.  
Que complisc/l'entitat a què represente complix amb tots els requisits i obligacions exigits per la normativa vigent i per les bases generals de programació i bases particulars de programació per a l'adjudicació del present contracte.  
Que a este efecte, per mitjà del present escrit s'adjunten els sobres denominats Document núm. 1, Document núm. 2 i Document núm. 3, exigits en les bases particulars de programació.  
Que, a més, per mitjà del present escrit s'adjunta còpia dels documents protocol·litzats que han de sotmetre's a informació al públic, així com el text de l'anunci d'informació pública per a la inserció al tauler d'anuncis de l'Ajuntament durant el termini d'exposició al públic.  
Que a continuació s'indica la notaria on hauran de remetre's les al·legacions presentades: Notaria de Benaguasil.  
Que en virtut del que s'ha exposat, a l'Ajuntament  
Sol·licite participar en el procediment de licitació del contracte en relació amb el programa d'actuació integrada que té com a objecte el desenvolupament de la UE Casc 5 de sòl urbà a Riba-roja de Túria, amb número d'expedient [indiqueu expedient].  
..., .... de ... de 200...  
ANNEX III  
MITJANS I CRITERIS DE SELECCIÓ PER A L'ACREDITACIÓ DE LA SOLVÈNCIA ECONÒMICA I FINANCERA  
La solvència econòmica i financera dels concursants s'acreditarà per mitjà de l'aportació de la documentació següent:  
Informe d'institucions financeres:  
Del que es desprenga que a la vista de la capacitat econòmica del licitador, este podrà fer front a les obligacions derivades del contracte que es licita. SI   
Justificant de l'existència d'una assegurança d'indemnització per riscos professionals.  
L'assegurança serà del tipus de les assegurances contra danys regulats en la Llei 50/1980, de 8 d'octubre, de Contracte d'Assegurança, en els articles 73 a 76 referits a l'assegurança de responsabilitat civil, i haurà d'estar contractat prèviament a la presentació de les proposicions, sent l'assegurat el propi licitador SI   
Si es tracta de persones jurídiques, presentació dels comptes anuals o extracte d'estos en el supòsit que la publicació d'estos siga obligatòria als estats on es troben establides.  
Capacitat de l'empresa per a fer front a les inversions inicials per a l'execució del contracte. NO   
Declaració sobre el volum global de negocis per mitjà de la presentació del model 347 de declaració anual d'operacions amb terceres persones i declaració del volum de negocis relacionat amb el desenvolupament i la promoció d'actuacions semblants a les del present concurs durant els tres últims exercicis. SI   
ANNEX IV  
MITJANS I CRITERIS DE SELECCIÓ PER A L'ACREDITACIÓ DE LA SOLVÈNCIA TÈCNICA I PROFESSIONAL  
La solvència tècnica i professional dels concursants s'acreditarà per mitjà de l'aportació de la documentació següent:  
Relació de la programació d'actuació promoguda i gestionada pel concursant, indicant superfície afectada, preu del programa, dates d'iniciació i terminació. SI   
Indicació de l'equip tècnic, col·laboradors i unitats tècniques participants en el contracte, estiguen o no integrats directament en l'estructura organitzativa de l'urbanitzador, que participarà en la gestió del programa d'actuació, i especialment dels responsables del control de qualitat.  
En cas d'exigir-se l'aportació d'equips tècnics constituïts per diversos membres i/o col·laboradors, hauran de designar d'entre ells un coordinador de l'equip i aportar les titulacions acadèmiques i professionals i els currículums de tots els membres i col·laboradors.   
 SI   
Titulacions acadèmiques i professionals del personal de direcció de l'urbanitzador.  
S'exigix preferentment les titulacions acadèmiques i professionals de l'empresari, així com del personal de direcció d'esta, d'arquitecte i/o enginyer superior.  
S'exigix preferentment que el personal responsable de l'execució del contracte posseïsca una titulació de Llicenciat en Dret.  
 SI   
Declaració que indique la mitjana anual del personal, amb menció, si és el cas, del grau d'estabilitat en l'ocupació i la plantilla del personal directiu durant els últims tres anys. NO   
Declaració del licitador del material, instal·lacions i equip tècnic de què disposa per al compliment dels seus compromisos.  
] SI   
Declaració de les mesures adoptades pels empresaris per a controlar la qualitat, així com dels mitjans d'estudi i investigació de què disposen.  
S'exigix que el concursant acredite l'ocupació de mesures per a controlar la qualitat. SI   
Declaració de les mesures de gestió mediambiental que el concursant està disposat a aplicar durant el desenvolupament i execució del programa d'actuació.  
S'exigix que el concursant es comprometa a l'ocupació de mesures de gestió mediambiental durant el desenvolupament i execució del programa d'actuació. SI   
ANNEX V  
DECLARACIÓ RESPONSABLE CAPACITAT PER A CONTRACTAR  
(Nom) ... amb domicili a estos efectes a ... CP ..., carrer ... núm. ... pis ... i proveït del DNI ... actuant en el seu propi nom i dret/en representació de ..., amb domicili a ... CP ..., carrer ... núm. ..., pis ..., telèfon ... i CIF ...  
Declare  
Que ni ella mateixa ni la societat mercantil que representa, ni les persones que integren els òrgans de govern de la societat, ni els lletrats, ni els tècnics que s'encarregaren dels servicis d'assessoria, es troben sotmesos a les causes de prohibició, incapacitat o incompatibilitat per a contractar amb l'administració enumerades en l'article 20 de la Llei de Contractes de les Administracions Públiques.  
I perquè així conste a efectes de la documentació a presentar pels licitadors, per a contractar amb l'administració expedix esta certificació.  
..., .... de ... de 200...  
P. p.  
ANNEX VI  
DECLARACIÓ RESPONSABLE OBLIGACIONS TRIBUTÀRIES I SEGURETAT SOCIAL  
(Nom) ... amb domicili a estos efectes a ... CP ...., carrer ... núm. ... pis ... i proveïda del DNI ..., actuant en el seu propi nom i dret/en representació de ..., amb domicili a ... CP ..., carrer ... núm. ..., pis ..., telèfon ... i CIF ...  
Declare  
Que la societat mercantil que representa es troba al corrent en el compliment de les seues obligacions tributàries i de les seues obligacions amb la Seguretat Social.  
I perquè així conste a efectes de la documentació a presentar pels licitadors per a contractar amb l'administració expedix esta certificació.  
..., .... de ... de 200...  
P. p.  
ANNEX VII  
DECLARACIÓ DE L'ARTICLE 121 DE LA LLEI URBANÍSTICA VALENCIANA:  
(Nombre) ..., amb domicili a estos efectes a ... CP ..., carrer .... núm. ... pis ... i proveïda del DNI .... actuant en el seu propi nom i dret/en representació de ..., amb domicili a ... CP ..., carrer ... núm. ..., pis ..., telèfon ... i CIF ...  
Declare  
Que ni ella mateixa, ni la societat mercantil que representa, ni les persones que integren els òrgans de govern de la societat, ha participat en la investigació, l'experimentació, l'estudi o el desenvolupament del pla d'acció territorial o el pla general que afecte l'ordenació de l'àmbit del programa que es licita.   
Que ni els lletrats, ni els tècnics que han participat en la redacció de la proposta han participat en la redacció, o en la tramitació i aprovació, provisional o definitiva, de plans d'acció territorial o de plans generals relacionats amb l'àmbit objecte del programa, en els dos anys anteriors a l'exposició al públic de la iniciativa.  
I perquè així conste a efectes de la documentació a presentar pels licitadors, per a contractar amb l'administració expedix esta certificació.  
..., .... de ... de 200...   
P. p.  
ANNEX VIII  
MODEL DE PROPOSICIÓ JURIDICOECONÒMICA  
Les proposicions juridicoeconòmiques s'ajustaran al model següent:  
INTRODUCCIÓ  
Hauran d'incloure's les dades següents:  
Identificació del licitador que formula la proposició juridicoeconòmica, assenyalant, domicili, DNI, CIF o document equivalent, telèfon, fax, adreça de correu electrònic, persona de contacte.  
Compromís del licitador de desenvolupar i executar el programa d'actuació.   
Identificació de l'alternativa tècnica sobre la qual es formula la proposició juridicoeconòmica o, si és el cas, de la variant.  
Expressió de les magnituds urbanístiques rellevants establides pel planejament, com ara dimensions de parcel·la mínima, aprofitament subjectiu i superfície mínima de terreny requerida per a obtindre l'adjudicació de finca de resultat independent.  
REGULACIÓ DE LES RELACIONS DE L'URBANITZADOR I ELS PROPIETARIS  
Hauran d'incloure's els elements següents:  
Drets i deures dels propietaris com a conseqüència del desenvolupament i execució del programa d'actuació.  
Drets, deures i prerrogatives de l'ubanitzador en relació amb els propietaris, com a conseqüència del desenvolupament i execució del programa d'actuació.  
Import global de les càrregues d'urbanització i del coeficient de canvi aprovat.  
Modalitat de retribució de les càrregues d'urbanització a favor de l'ubanitzador.  
Informació sobre la possibilitat d'optar per la modalitat de retribució en metàl·lic  
El mode, condicions i termini per a l'exercici de l'opció per la retribució en metàl·lic.  
La quantia i contingut de l'aval o garantia a prestar per qui retribuïsca en diners.   
Estimació preliminar de la repercussió unitària de tals despeses variables i de la indemnització individualitzada que corresponga a l'interessat per construccions i plantacions.  
Qualsevol altra dada sobre les conseqüències econòmiques que comporte per als propietaris la proposta i l'elecció de cada modalitat de retribució.  
Totes les anteriors magnituds econòmiques s'expressaran per metre quadrat de sòl i de sostre. Es farà indicació que tals imports seran revisats quan siguen determinats les quanties definitives corresponents a les despeses variables a què es referix l'article 126.j) de la Llei Urbanística Valenciana.  
ACREDITACIÓ DE LA TITULARITAT DELS TERRENYS  
Hauran d'incloure's els elements següents:  
Certificació registral de domini i càrregues dels terrenys que hagen de quedar afectes, amb garantia real inscrita en el Registre de la Propietat, al compliment de les obligacions pròpies de l'urbanitzador.  
Identificació gràfica d'estos dels terrenys que hagen de quedar afectes, amb garantia real inscrita en el Registre de la Propietat, al compliment de les obligacions pròpies de l'urbanitzador.  
Descripció i còpia dels títols que acrediten el seu dret de propietat o els contractes celebrats amb tercer que li atorguen poder bastant per a afectar les finques amb caràcter real i inscriure eixa afecció en el Registre de la Propietat.  
FULL RESUM AMB LES DADES ECONÒMIQUES  
Haurà d'incloure's el full resum de les dades econòmiques rellevants segons model que s'aprove reglamentàriament.  
MAGNITUDS ECONÒMIQUES DEL PROGRAMA D'ACTUACIÓ  
Hauran d'incloure's els elements següents:  
Pressupost de licitació de l'obra d'urbanització, desglossat en les següents partides, en les que s'indicaran els mesuraments i els preus unitaris:  
Pavimentació de calçades, aparcaments, voreres i xarxa de vianants.  
Tractament dels espais lliures, incloent jardineria, arbratge i ornamentació.  
Mobiliari urbà.  
Senyalització.  
Xarxes de distribució d'aigua potable, de reg i d'hidrants contra incendis.  
Xarxa de clavegueram per a aigües residuals.  
Sistema d'evacuació d'aigües pluvials  
Xarxa de distribució d'energia elèctrica, gasificació i comunicacions.  
Xarxa d'enllumenat públic.  
Obres d'enllaç dels servicis urbanístics amb els de la xarxa primària i la resta d'obres de connexió i integració de l'actuació en el seu entorn territorial o urbà.  
Impost sobre el valor afegit.  
El pressupost indicarà si l'impost sobre el valor afegit s'entén inclòs o exclòs dels imports que es consignen. En el cas que no es faça referència expressa a l'impost sobre el valor afegit, s'entendrà inclòs.  
Cost de projectes, en el que s'incloguen el cost de redacció i direcció dels projectes tècnics, especificant cada projecte, que es referix l'article 168.1.c.  
Despeses de gestió de l'urbanitzador, calculats en un percentatge del que represente la suma de les partides corresponents a conceptes anteriors.  
Benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
Càrregues d'urbanització que l'urbanitzador es compromet a repercutir, com a màxim, als propietaris afectats pels conceptes anteriorment expressats. No s'inclouran les indemnitzacions que siguen procedents, l'estimació preliminar de les quals ha de constar en l'alternativa tècnica i fixar-se amb caràcter definitiu en el projecte de reparcel·lació  
Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució.  
Preu del sòl a efectes de canvi.  
Finançament: condicions de finançament oferides per l'urbanitzador per al pagament de les quotes d'urbanització aquells propietaris que acollits a elles, si és el cas, recolzades per una entitat financera degudament registrada.  
ANNEX IX  
ELEMENTS, REQUISITS I LÍMITS A COMPLIR PER LES VARIANTS QUE ES PRESENTEN  
Sobre l'ordenació detallada aprovada en el Pla General d'Ordenació Urbana no es podran fer modificacions, excepte xicotets ajustos en l'alineació del solar o en l'àmbit de la unitat d'execució, per adaptació a la planimetria real del terreny o als dominis públics existents.  
Seria admissible un estudi de detall sempre que es justifiquen avantatges respecte a l'ordenació existent.  
ANNEX X  
CRITERIS D'ADJUDICACIÓ PER A LA SELECCIÓ DE L'ALTERNATIVA TÈCNICA DE PROGRAMA  
Els criteris ponderats que s'aplicaran per a la selecció de l'alternativa tècnica seran els següents, ordenats per orde decreixent:  
  
 ANNEX XI  
CRITERIS D'ADJUDICACIÓ PER A LA SELECCIÓ DE LA PROPOSICIÓ JURIDICOECONÒMICA  
Els criteris ponderats que s'aplicaran per a la selecció de la proposició juridicoeconòmica seran els següents, ordenats per orde decreixent:  
  
Riba-roja de Túria, 3 de julio de 2007.- El alcalde: Francisco Tarazona Zaragoza.  
ANEXO X  
CRITERIOS DE ADJUDICACIÓN PARA LA SELECCIÓN DE LA ALTERNATIVA TÉCNICA DE PROGRAMA  
Los criterios ponderados que se aplicarán para la selección de la alternativa técnica serán los siguientes, ordenados por orden decreciente:  
  
ANEXO XI  
CRITERIOS DE ADJUDICACIÓN PARA LA SELECCIÓN DE LA PROPOSICIÓN JURÍDICO-ECONÓMICA  
Los criterios ponderados que se aplicarán para la selección de la proposición jurídico-económica serán los siguientes, ordenados por orden decreciente:  
